सन्त चरणदास
सन्त चरणदास (१७०६ - १७८५) भारत के योगाचार्यों की शृंखला में सबसे अर्वाचीन योगी के रूप में जाने जाते है। आपने 'चरणदासी सम्प्रदाय' की स्थापना की। इन्होने समन्वयात्मक दृष्टि रखते हुए योगसाधना को विशेष महत्व दिया।
सन्त चरणदास का जन्म गांव देहरा, जिला अलवर, राजस्थान में च्यवनगौत्रीय भृगुवंशी ढूसर परिवार में विक्रमी संवत् 1760 अर्थात् 1703 ईस्वी में हुआ । उनके पिताजी का नाम श्री मुरलीधर दास और माताजी का नाम कूजो देवी था । हरियाणा के गांव ढोसी से निकलकर जो भी परिवार दूसरे गांवों में बसे उनको ढूसर बोला गया जिनमें ब्राह्मणों के साथ अन्य जातियों के परिवार भी ढूसर ही कहलाते हैं । उनसे आठ पीढ़ी पहले उनके पूर्वज श्री शोभादास जी की भक्ति से प्रसन्न होकर युगल सरकार जी ने आठ पीढ़ी बाद की चरणदास जी के जन्म का वरदान दिया था । अतः सन्त चरणादास जी को भगवान विष्णु का अंशावतार माना जाता है ।
सन्त चरणदास को पांच वर्ष की अल्पायु में ही गांव के बाहर नदी के किनारे भगवान वेदव्यास ने दर्शन दिये थे । अल्पायु में ही वे तार्थयात्रा के लिये निकल पड़े और शुकताल में श्रीगंगाजी के तट पर शुकदेव मुनि ने दर्शन देकर गुरुदीक्षा प्रदान की । उसके बाद वे पुरानी दिल्ली में आकर रहने लगे और 14 वर्ष तक भक्ति और तप किया । फिर वे श्रीवृन्दावन में चले गये जहां श्रीराधा-कृष्ण युगल सरकार ने उन्हें दर्शन दिये ।
सन्त चरणदास पुनः दिल्ली आकर रहने लगे और अपनी भक्ति और तप से मानवमात्र के दुखों को दूर करने लगे । उनकी ख्याति सुनकर दिल्ली के तत्कालीन बादशाह मुहम्मदाशाह उनके पास आने लगे और उनका शिष्यत्व ग्रहण किया । सन्त चरणदास ने छः महीने पहले ही ईरान से नादिरशाह के दिल्ली पर आक्रमण की भविष्यवाणी मुहम्मदशाह को लिखित रुप दी थी । नादिरशाह का भी दिल्ली लूटने के दौरान सन्त जी से आमना-सामना हुआ । सन्तजी के तेज के समाने नादिरशाह नतमस्तक हो गया और उनके कहने पर दिल्ली छोड़कर ईरान को लौट गया ।
सन्त चरणदास जी कृष्ण-भक्ति की सशक्त डोर लिए जीवन के लक्ष्य साधन हेतु अष्टांग योग की साधना का प्रचार करने लगे । 79 वर्ष की अवस्था में सन् 1739 विक्रमी अथवा 1782 ई0 में चरणदास जी समाधिस्थ हुए। आज भी जामा मस्जिद के पास इनका आखाड़ा इनके बताये अनुशासनों के अनुसार सक्रिय है। हजारों योग अनुयायी आज भी इनके बताये मार्ग पर साधनाशील है । उनके वैष्णव मत के शुकसम्प्रदाय की सौ से अधिक गद्दिया पूरे भारतवर्ष में कार्यरत हैं ।
योगी चरणदास जी ने अपने साधना परक व्यावहारिक अनुभवों के आधार पर लोककल्याण हेतु अनेक ग्रन्थों की रचना की जिसमें से 17 लघु ग्रंथ प्राप्य हैं। इन ग्रंथों में हठयोग, राजयोग, मंत्रयोग एवं लययोग अर्थात् योगचातुष्ट्य की सभी साधनाओं का सार रूप समीक्षात्मक तौर पर समाहित किया गया है। इन सभी 17 रचनाओं में से कुछ हैं-
अष्टांगयोग तथा षट्कर्म हठयोगवर्णन में प्रश्नोत्तर शैली में हैं। अष्टांगयोग में 153 दोहा और अष्टपदी छन्द में गुरु-शिष्य संवाद दिया गया है। इसी प्रकार षट्कर्म हठयोग ग्रंथ भी कुल 41 दोहा और अष्टपदी छन्द के रूप में गुरू शिष्य संवाद शैली में प्रस्तुत किया गया है। ग्रन्थ् में चरणदास जी की साधनानुभूति साधकों के लिए ग्रंथ को महत्व को स्वमेव बढ़ देती है।
अष्टांग योग ग्रंथ शिष्य की जिज्ञासाओं का समाधान गुरूवचनों द्वारा की जाने वाली संवाद शैली मे प्रस्तुत किया गया है। शिष्य का प्रश्न शुरू होता है कि मैं योग साधना में पूर्णतः (निपट) आज्ञानी हूँ, कृपया मुझे योग के आठ अंगों के बारे में समझाइये तथा उनको साधने की (अभ्यास करने की) विधि बतलाइये। यह भी स्पष्ट कीजिये की इसे 'अष्टांग योग' क्यों कहा जाता है। गुरू वंदना के बाद शिष्य के इस प्रश्न के उत्तर में चरणदास जी गुरूवचन के रूप में अष्टांग योग तथा उनके अलग-अलग अंगों की साधना विधि को बतलाने का आश्वासन इस आधार पर देते है कि पहले साधक को इन्हें समझने के लिए संयम का पालन करना होता है जिससे योग के अभ्यास में बाधा नहीं होती है।
यहाँ 'गुरुवचन' से यह भी ध्वनित होता है कि योग 'समझने का विषय' नही नहीं है। यह अभ्यास के सोपान हैं तथा तथा 'होने का विषय' है। अर्थात् योग को समझ कर योगी नहीं बना जा सकता, योग करके (साधना द्वारा) ही योगी हुआ जा सकता है। योग क्रियापरक धातु है।
संयम की साधना का चरणदास द्वारा दिया गया यह सर्वथा नवीन प्रस्तुतीकरण है जो उनकी व्यावहारिक मौलिकता का अनूठा उदाहरण है। यहां यह भी जान लेना आवश्यक है कि पूर्व योग ग्रंथों में योग की साधना का प्रारंम्भ यम से शुरू होता है जबकि चरणदास जी के समय में सामाजिक सांस्कृतिक परिवर्तनों के कारण योग साधना के क्रम में संयम से शुरूआत को व्यावहारिक माना गया है। क्योकि इनके समय तक खान-पान रहन-सहन आदि में अनेक गिरावटों का और अनेक प्रदूषण शुरू हो चुके थे। ऐसा प्रतीत होता है कि व्यक्त्ति अनेकों सामाजिक राजनैतिक परिवर्तनों के कारण दैनिक जीवनचर्या के मूल्यों को भुला बैठे थे। जो भी हो चरणदास जी द्वारा संयम की प्रतिपदित आवश्यकता योग साधकों हेतु आज अनिवार्य आवश्यकता के रूप में स्थान पा चुकी है।
शिष्य प्रश्न और गुरू के वचन (उत्तर) के रूप में चरणदास जी के इस अष्टांग योग ग्रंथ के वर्ण्य विषय निम्नांकित है-
अष्टांगयोग ग्रन्थ का आरम्भिक भाग नीचे दिया गया है-
शिष्यवचन
गुरूवचन
शिष्यवचन
गुरूवचन
शिष्यवचन
गुरूवचन सन्त चरणदास की वाणी निम्नलिखित 17 ग्रन्थों में विस्तृत है जिनका प्रकाशन श्री खेमराज श्रीकृष्णदास प्रकाशन, मुम्बई ने भक्तिसागरादि 17 ग्रन्थ के नाम से प्रकाशित किया है । 1. ब्रजचरित्र 2. अमरलोक अखण्डधाम वर्णन 3. अष्टाङ्गयोग 4. षट्कर्म हठयोग वर्णन 5. योगसन्देश सागर 6. ज्ञानस्वरोदय 7. हंसोपनिषद 8. धर्मजहाज 9. सर्वोपनिषद 10. T तत्वयोगोपनिषद 11. योगशिखोपनिषद 12. तेजबिन्दु उपनिषद 13. भक्ति पदार्थ 14. मनविकृत करण गुटकासार 15. श्रीब्रह्मज्ञानसार 16. शब्द वर्णन 17. भक्तिसागर वर्णन.